OpenLLM-France/wikimedia huggingface dataset:
# Moviment de Resistència Nòrdic

El Moviment de Resistència Nòrdic (en suec: Nordiska motståndsrörelsen; NMR, en finès: Pohjoismainen vastarintaliike; PVL, en noruec: Nordiske motstandsbevegelsen; NMB) és una organització neonazi amb presència al nord d'Europa, configurada a Suècia com a partit polític, que planteja l'establiment mitjançant una revolució d'una república nacional socialista a Europa del Nord que inclogui Suècia, Finlàndia, Noruega, Dinamarca i Islàndia i possiblement els països bàltics també.
Actualment l'organització té quatre sucursals, són la de Suècia (Svenska motståndsrörelsen), la de Noruega (Norske motstandsbevegelsen), la de Finlàndia (Suomen vastarintaliike) i la de Dinamarca (Danske Modstandsbevægels). En una emissió de la ràdio Nordfront es va parlar també sobre la possibilitat de l'aparició d'una ala islandesa de l'organització. Diversos membres de la sucursal sueca (SMR) han estat empresonats per cometre diferents crims.
L'organització es basa en una jerarquia i disciplina estricta. El fundador de l'organització, Klas Lund, a més, és conegut per la seva estada a la presó per ser còmplice en l'assassinat d'un adolescent el 1986.Actualment el líder de l'organització és Simon Lindberg, després segueix el consell directiu que està compost per Emil Hagberg, representant internacional i coordinador de les principals cèl·lules regionals; Fredrik Vejdeland, gerent de campanya i redactor en cap del diari en línia Nordfront; i Pär Öberg, líder del partit polític creat en el marc de l'organització.
L'octubre de 2014, van anunciar que la sucursal de Suècia crearia un partit polític. Partit que representaria “l'ala parlamentària” de l'organització. El seu líder seria Pär Öberg, i es presentarien 5 de setembre de 2015.

## Relacions internacionals

El Moviment de Resistència Nòrdic manté relacions amigables amb una sèrie de partits nacionalistes d'Europa. Per exemple, en el febrer de 2012, el membre del Moviment de Resistència Suec, Nicklas Frost, va prendre part en la marxa del Front Nacional Hongarès. El febrer de 2015, membres del MRN van prendre part en la marxa en memòria de Hristo Lukov a Bulgària. I el març de 2015, dos membres del MRN van ser convidats a Sant Petersburg per participar en el Fòrum Conservador Internacional.

## Vegeu també

* Escandinavisme

## Referències

* ↑ «Woman who defied neo-Nazis in viral photo of raised fist speaks of anger that prompted gesture». The Independent, 04-05-2016.
* ↑ Patriot.nu
* ↑ «Sök | svenska.yle.fi». Arxivat de l'original el 2020-01-08. [Consulta: 15 gener 2018].
* ↑ Nordfront.se | Det fria nordens röst
* ↑ «Frihetskamp». Arxivat de l'original el 2018-05-28. [Consulta: 15 gener 2018].
* ↑ «Kansallinen Vastarinta | Vastarintaliikkeen mitjana». Arxivat de l'original el 2016-03-31. [Consulta: 15 gener 2018].
* ↑ «Nordfront.dk | For Nordens Frihed». Arxivat de l'original el 2015-08-03. [Consulta: 15 gener 2018].
* ↑ Våldsam politisk extremism
* ↑ Lodenius, Anna-Lena. «Right Wing extremism in Sweden» p. 28.
* ↑ Motståndsrörelsen bildar parlamentarisk gren | Nordfront.se
# Sinagoga d'Eisenmann

La Sinagoga d'Eisenmann (en neerlandès: Eisenman Synagoge) és una sinagoga històrica a Anvers, Bèlgica. Va ser construïda per Jacob Eisenmann en l'any 1907 i és l'única sinagoga a la ciutat d'Anvers que va sobreviure a l'Holocaust jueu i l'ocupació nazi de Bèlgica. Jacob (Jacques) Samuel Eisenmann va néixer a Frankfurt del Main, l'any 1884 es va traslladar a Anvers, on va establir una empresa dedicada a la importació de fruites seques i fibres industrials del Congo Belga. Era un home de negocis molt reeixit i amb fama d'haver estat relacionat amb rei Leopold II de Bèlgica.

## Referències

* ↑ ANEU=736
# Eleccions presidencials de Sri Lanka de 2015

El 8 de gener de 2015 se celebraren eleccions presidencials de Sri Lanka, dos anys abans de la data que tocaria segons el calendari previst. El president en el càrrec, Mahinda Rajapaksa, fou el canditat de l'Aliança de la Llibertat del Poble Unit, cercant un tercer mandat. La coalició de l'oposició, liderada pel Partit Nacional Unit, escollí presentar Maithripala Sirisena, exministre de Sanitat del govern de Rajapaksa i secretari general del Partit de la Llibertat de Sri Lanka.
Sirisena fou declarat guanyador després de rebre el 51,28% de tots els vots dipositats, davant del 47,58% per Rajapaksa. El resultat fou percebut, en general, com a sorprenent. Quan Rajapaksa convocà les eleccions el novembre de 2014 sembla que tenia clar que guanyaria. L'11 de gener del mateix any el nou govern anuncià una investigació especial davant de les al·legacions d'un cop intentat per Rajapaksa.

## Referències

* ↑ «Presidential poll Jan. 8; Nominations on Dec. 8». Daily Mirror, 21-11-2014.
* ↑ «South Asia Sri Lanka's Rajapaksa facing electoral rebellion». Deutsche Welle, 21-11-2014.
* ↑ «Sri Lanka calls early presidential elections». BBC News, 20-10-2014.
* ↑ «Sri Lanka president calls early election». Al Jazeera, 20-11-2014.
* ↑ «Sri Lanka election: Health chief to challenge Rajapaksa». BBC News, 21-11-2014.
* ↑ «Sri Lankan minister quits, to challenge Rajapaksa for presidency». Reuters, 21-11-2014 [Consulta: 12 gener 2015]. «Còpia arxivada». Arxivat de l'original el 2014-12-31. [Consulta: 12 gener 2015].
* ↑ ; Munk, David «Sri Lanka election: president Mahinda Rajapaksa concedes defeat — live». The Guardian, 09-01-2015.
* ↑ ; Jacob, Jayanth Jacob «Mighty Rajapaksa stunned, Sirisena is new Lanka Prez». Hindustan Times, 09-01-2015 [Consulta: 12 gener 2015]. Arxivat 11 de gener 2015 a Wayback Machine. «Còpia arxivada». Arxivat de l'original el 2015-01-11. [Consulta: 12 gener 2015].
* ↑ «Sri Lanka's Rajapaksa suffers shock election defeat». BBC News, 09-01-2015.
* ↑ «Sri Lanka election: shock result as president Mahinda Rajapaksa is tossed out». The Sydney Morning Herald, 10-01-2015.
* ↑ «Sri Lanka Swears In New President». Voice of America, 09-01-2015.
* ↑ ; Athas, Iqbal «Sri Lanka's Mahinda Rajapaksa concedes defeat in presidential elections». CNN, 09-01-2015.
* ↑ «Sri Lanka Looks to Chart a New Course After Ousting Mahinda Rajapaksa». Time (magazine), 09-01-2015.
* ↑ «Sri Lanka election winner Sirisena pledges to reform the state». The Japan Times, 09-01-2015. Arxivat 4 de març 2016 a Wayback Machine.
* ↑ «Sri Lanka to investigate Rajapaksa 'coup and conspiracy' attempt». Deutsche Welle, 11-01-2015.

## Enllaços externs

* Department of Elections (anglès)
* Sri Lankan presidential election, 2015 analysis, Upali Newspapers (anglès)
* Centre for Monitoring Election Violence (CMEV) (anglès)
* "A Compassionate Maithri Governance - A Stable Country" - Election manifesto of Maithripala Sirisena (anglès)
# Reedsville (Wisconsin)

Reedsville és una població dels Estats Units a l'estat de Wisconsin. Segons el cens del 2000 tenia 1.187 habitants.

## Demografia

Segons el cens del 2000, Reedsville tenia 1.187 habitants, 471 habitatges, i 322 famílies. La densitat de població era de 482,4 habitants per km².
Dels 471 habitatges en un 31% hi vivien nens de menys de 18 anys, en un 56,5% hi vivien parelles casades, en un 8,3% dones solteres, i en un 31,6% no eren unitats familiars. En el 28% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,07.
Per edats la població es repartia de la següent manera: un 24,2% tenia menys de 18 anys, un 9,6% entre 18 i 24, un 27,8% entre 25 i 44, un 22,4% de 45 a 60 i un 16% 65 anys o més.
L'edat mediana era de 37 anys. Per cada 100 dones de 18 o més anys hi havia 95,7 homes.
La renda mediana per habitatge era de 41.300 $ i la renda mediana per família de 48.864 $. Els homes tenien una renda mediana de 33.304 $ mentre que les dones 24.135 $. La renda per capita de la població era de 19.762 $. Aproximadament el 2,1% de les famílies i el 3,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Reedsville» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Reedsville». American Fact Finder. Oficina del Cens dels Estats Units, 12-01-2010.
# Reacció en cadena

Una reacció en cadena és una reacció química o nuclear en què el producte de la qual és alhora un dels substrats, donant lloc a una successió de noves reaccions i a una progressió exponencial del nombre de reaccions al llarg del temps.

## Exemples

La reacció en cadena del neutró en la fissió, un neutró amb un àtom fissionable causa una fissió resultant un nombre de neutrons que torna a causar altres fissions. Des de l'inici de l'aparició de la Terra, al seu nucli i a la seva escorça es produeixen fissions nuclears naturals dels elements radioactius que hi ha i que pertanyen a quatre cadenes radioactives, com per exemple la del radó. Aquestes no es produeixen en cadena i són espontànies. L'home pot provocar fissions en cadena i aplicar-les a la tecnologia armamentística, per exemple a la bomba atòmica, o, en reaccions en cadena controlades, a la producció d'energia primària en centrals nuclears, on la reacció en cadena es produeix en un recinte tancat anomenat reactor nuclear.
Reaccions de fusió nuclear en cadena es provoquen a les bombes nuclears d'hidrogen, o bombes H. Hom està desenvolupant i experimentant amb reactors nuclears de fusió d'àtoms de deuteri, per exemple a l'ITER, al qual s'espera aconseguir captar l'energia despresa en les reaccions en cadena controlades. Això ocorre de manera natural per exemple al Sol i les altres estrelles.
També existeixen a la natura nombroses reaccions bioquímiques en cadena a les quals es produeixen llargues molècules, per exemple de polímers plàstics o àcids nucleics.

## Vegeu també

* Reacció nuclear en cadena, fissió nuclear i reacció de fissió en cadena, fusió nuclear
* Reacció en cadena de la polimerasa (PCR)
* Coeficient de multiplicació i criticitat d'una reacció en cadena
# Reacció Agostini

La reacció Agostini és un examen simplificat per a la presència de glucosa en l'orina humana. El mètode consisteix a preparar una solució de clorur de sodi i òxid de potassi, i afegir-hi la mostra que es vol investigar. Si hi ha glucosa en l'orina, la solució es torna vermella.

## Referències

* ↑ Reacció Agostini, pàgina 67 - Grande Enciclopédia Universal - Edició de 1980 - editor Amazonas Ltda. (Brazil)
# Rectoria Boldís Jussà

La Rectoria Boldís Jussà és una construcció a Boldís Jussà, al municipi de Lladorre (Pallars Sobirà) inclosa a l'Inventari del Patrimoni Arquitectònic de Catalunya.

## Descripció

Encastades en el mur de la façana de la rectoria, hi ha tres blocs rectangulars amb inscripcions gravades: en una es llegeix dins d'una cartela Maria Feirer, en la segona, igualment a dins d'una cartela, i en lletra cursiva: Año 1883-José Torren, i la darrera emmarcada per una cartela amb una creu en la part posterior i, també, en lletra cursiva: Francisco - Garza (a) Millat Albeniz. Commemoren la restauració d'aquest edifici.

## Referències

* ↑ «Rectoria Boldís Jussà». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 7 juny 2020].
# Relació massa/lluminositat

En astrofísica i cosmologia física la relació massa/lluminositat, normalment expreassada com a M/L o amb el símbol $\Upsilon$ és el quocient entre la massa total d'un volum (normalment a escala d'una galàxia o un cúmul de galàxies) i la seva lluminositat]. Aquestes relacions es presenten normalment usant el valor calculat per al Sol com a base de la relació en el qual és una constant $\Upsilon _{\odot }$ = 5133 kg/W igual a la massa solar dividida per la lluminositat solar. La relació massa/lluminositat de les galàxies i cúmuls és molt més gran que $\Upsilon _{\odot }$ a causa, en part, al fet que la majoria de la matèria d'aquests objectes no es troba dins les estrelles, les observacions suggereixen que una gran part està present en forma de matèria fosca.
Les lluminositats s'obtenen d'observacions fotomètriques, corregint la brillantor de l'objecte observat per l'enfosquiment per la distància i els efectes de l'extinció interestel·lar. En general, a menys que s'obtingui un complet espectre de la radiació emesa per l'objecte, s'ha d'extrapolar un model en el que tant la llei de potència o cos negre s'addigui. La lluminositat obtinguda es coneix com a lluminositat bolomètrica.
Les masses es calculen sovint de la dinàmica del sistema virialitzat o de lents gravitatòries.
La típica relació massa lluminositat per les galàxies varia de 2 a 10 $\Upsilon _{\odot }$ metre que en les escales més grans, la relació massa lluminositat de l'univers observable és aproximadament 100 $\Upsilon _{\odot }$, en concordança amb el model Lambda-CDM.

## Referències

* ↑ Mihalas and McRae (1968), Galactic Astronomy (W. H. Freeman)
# Relació portadora-soroll

En telecomunicacions, la relació portadora-soroll, sovint escrita CNR o C/N, és la relació senyal-soroll (SNR) d'un senyal modulat. El terme s'utilitza per distingir el CNR del senyal de banda de pas de radiofreqüència del SNR d'un senyal de missatge de banda base analògic després de la demodulació. Per exemple, amb la ràdio FM, la força de la portadora de 100 MHz amb modulacions es consideraria per a CNR, mentre que el senyal de missatge analògic de freqüència d'àudio seria per a SNR; en cada cas, en comparació amb el soroll aparent. Si aquesta distinció no és necessària, sovint s'utilitza el terme SNR en comptes de CNR, amb la mateixa definició.
Senyals modulats digitalment (per exemple QAM o PSK) estan formats bàsicament per dos portadors CW (els components I i Q, que són portadors fora de fase). De fet, la informació (bits o símbols) és transportada per combinacions donades de fase i/o amplitud dels components I i Q. És per aquest motiu que, en el context de les modulacions digitals, els senyals modulats digitalment s'acostumen a denominar portadors. Per tant, es prefereix el terme relació portadora-soroll (CNR), en lloc de relació senyal-soroll (SNR), per expressar la qualitat del senyal quan el senyal ha estat modulat digitalment.
Les relacions C/N altes proporcionen una bona qualitat de recepció, per exemple, una taxa d'error de bits baixa (BER) d'un senyal de missatge digital o una SNR alta d'un senyal de missatge analògic.

## Definició

La relació portadora a soroll es defineix com la relació entre la potència del senyal portadora modulada rebuda C i la potència de soroll rebuda N després que els filtres del receptor:
$\mathrm {CNR} ={\frac {C}{N}}$
Quan tant la portadora com el soroll es mesuren a través de la mateixa impedància, aquesta relació es pot donar de manera equivalent com:
$\mathrm {CNR} =\left({\frac {V_{C}}{V_{N}}}\right)^{2}$
on $V_{C}$ i $V_{N}$ són els nivells de tensió d'arrel quadrada mitjana (RMS) del senyal portador i del soroll, respectivament.
Les relacions C / N sovint s'especifiquen en decibels (dB):
$\mathrm {CNR_{dB}} =10\log _{10}\left({\frac {C}{N}}\right)=C_{dBm}-N_{dBm}$
o en termes de tensió:
$\mathrm {CNR_{dB}} =10\log _{10}\left({\frac {V_{C}}{V_{N}}}\right)^{2}=20\log _{10}\left({\frac {V_{C}}{V_{N}}}\right)$

## Referències

* ↑ «Carrier to Noise Ratios» (en anglès). [Consulta: 30 agost 2023].
* ↑ «What is a carrier-to-noise ratio (CNR or C/N)?» (en anglès). https://www.techtarget.com.+[Consulta: 30 agost 2023].
* ↑ «C/N ratio(CNR) versus S/N ratio(SNR)-difference between CNR and SNR» (en anglès). [Consulta: 30 agost 2023].
* ↑ «[http://photos.imageevent.com/qdf_files/technicalgoodies/training/C-N%20and%20Eb-No%20Measurement%20Tutorial.pdf Tutorial on Carrier/Noise & Eb/No Measurements]» (en anglès). http://photos.imageevent.com.+[Consulta: 30 agost 2023].
# Redford (Texas)

Redford és una concentració de població designada pel cens dels Estats Units a l'estat de Texas. Segons el cens del 2000 tenia 132 habitants.

## Demografia

Segons el cens del 2000, Redford tenia 132 habitants, 48 habitatges, i 36 famílies. La densitat de població era d'1,1 habitants/km².
Dels 48 habitatges en un 39,6% hi vivien nens de menys de 18 anys, en un 60,4% hi vivien parelles casades, en un 14,6% dones solteres, i en un 25% no eren unitats familiars. En el 18,8% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,75 i el nombre mitjà de persones que vivien en cada família era de 3,25.
Per edats la població es repartia de la següent manera: un 31,8% tenia menys de 18 anys, un 6,1% entre 18 i 24, un 15,9% entre 25 i 44, un 22% de 45 a 60 i un 24,2% 65 anys o més.
L'edat mediana era de 42 anys. Per cada 100 dones de 18 o més anys hi havia 83,7 homes.
La renda mediana per habitatge era de 15.417 $ i la renda mediana per família de 15.903 $. Els homes tenien una renda mediana de 16.250 $ mentre que les dones 7.031 $. La renda per capita de la població era de 3.577 $. Aproximadament el 65,7% de les famílies i el 83,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Redford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Redford». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Redfoo

Stefan Kendal Gordy, més conegut pel nom artístic de Redfoo (Los Angeles, EUA, 3 de setembre de 1975) és un cantant i DJ estatunidenc. És el fill més jove de Berry Gordy. El 2006 va crear el grup LMFAO.

## Biografia

Stefan Kendal va néixer el 3 de setembre de 1975 fill de Berry Gordy, fundador de la discogràfica Motown, i la productora i escriptora Nancy Leiviska. Va assistir a l'escola secundària amb Will.i.am i GoonRock. Redfoo es va graduar al Palisades Charter High School a Pacific Palisades, Los Angeles, Califòrnia en 1995. És l'oncle de SkyBlu. Redfoo és un entusiasta del tennis. Va participar en el l'Open US de 2012, l'Open d'Austràlia 2013 i el Torneig de Wimbeldon 2013 com a membre de l'equip d'Azarenka. Va intentar classificar-se per a l'Open US de 2013 com a competidor comodí. Es va unir al torneig de qualificacions (secció del nord de Califòrnia) però al juny va ser eliminat en el seu primer partit per a 6 -1, 6-2. Redfoo, a través de la seva línia de roba Party Rock, patrocina Party Rock Open, un torneig femení de la ITF que se celebra a Las Vegas des de 2009.

## Discografia
### Àlbums

* "Balance Beam" (1997)
* "Party Rock " (2009)
* "Sorry For Party Rocking" (2011)
* "Party Rock Maison" (2016)

### Senzills

* "I'm A Miami Trink" (2009)
* "Party Rock Anthem" (2010)
* "Sexy and I Know It" (2011)
* "Champagne Showers" (2011)
* "Sorry For Party Rocking" (2012)
* "Bring Out the Bottles" (2012)
* "Let's Get Ridiculous" (2013)
* "New Thang" (2014)
* "Juice Wiggle" (2015)
* "Brand New Day" (2017)
* "Sock It To Ya" (2017)

## Premis

Fou el primer artista que arribà a 1 milió de "likes" en les xarxes socials amb el videoclip Party Rock Anthem el 15 de novembre de 2011 (sota el pseudònim del grup LMFAO).

## Referències

* ↑ «History of the Most Liked YouTube Video». [Consulta: 16 desembre 2017].
# Revista acadèmica

Una revista acadèmica és una publicació periòdica en la qual es publica quelcom d'una disciplina acadèmica en particular. Les revistes acadèmiques serveixen com fòrums permanents i transparents per a la presentació, examen i discussió de la investigació. En general són revisades per experts o duen referències. EL contingut típicament pren forma d'articles on es presenten investigacions originals, articles de revisió i ressenyes de llibres. El propòsit d'una revista acadèmica, d'acord amb el primer editor de la revista acadèmica més antiga del món, Henry Oldenburg, és donar als investigadors un lloc on "impartir els seus coneixements a altres, i contribuir, amb el que es pugui, per a la tasca de millorar el coneixement natural, i el perfeccionament de totes les Arts filosòfiques, i Ciències".

## Referències

* ↑ Gary Blake; Robert W. Bly The Elements of Technical Writing. Macmillan Publishers, 1993, p. 113. ISBN 0-02-013085-6.
* ↑ The Royal Society: Royal Society journal archive made permanently free to access, 26 October 2011.

## Bibliografia

* Nwagwu, Williams E.; Onyancha, Bosire «Back to the Beginning — The Journal is Dead, Long Live Science». The Journal of Academic Librarianship, 41, 5, 01-09-2015, pàg. 669–679. DOI: 10.1016/j.acalib.2015.06.005.
# Rebecca (cràter)

Rebecca és un cràter d'impacte en el planeta Venus de 9,5 km de diàmetre. Porta el nom d'un antropònim hebreu, i el seu nom va ser aprovat per la Unió Astronòmica Internacional el 1997.

## Referències

* ↑ «Rebecca». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Rebecca (pel·lícula de 2020)

Rebecca és un thriller romàntic el Regne Unit dirigit per Ben Wheatley amb guió de Jane Goldman, Joe Shrapnel i Anna Waterhouse. Està basada en la novel·la del mateix nom de 1938 de Daphne du Maurier. Hi actuen Lily James, Armie Hammer, Kristin Scott Thomas, Tom Goodman-Hill, Keeley Hawes, Sam Riley i Ann Dowd.
Es va estrenar a Netflix el 21 d'octubre de 2020.

## Premissa

Una dona jove casada recentment es troba lluitant contra l'ombra de la difunta primera esposa del seu marit, la misteriosa Rebecca.

## Repartiment

* Lily James com a Sra. de Winter
* Armie Hammer com a Maxim de Winter
* Kristin Scott Thomas com a Sra. Danvers
* Tom Goodman-Hill com a Frank Crawley
* Keeley Hawes com a Beatrice Lacy
* Sam Riley com a Jack Favell
* Ann Dowd com a Sra. Van Hopper
* Ben Crompton
* Mark Lewis Jones com a inspector Welch
* Jane Lapotaire com a l'àvia
* Ashleigh Reynolds com a Robert

## Referències

* ↑ Lily James, Armie Hammer To Star In ‘Rebecca’ From Director Ben Wheatley
* ↑ N'Duka, Amanda. «Kristin Scott Thomas Joins Lily James, Armie Hammer In ‘Rebecca’», 09-05-2019. [Consulta: 9 maig 2019].
* ↑ Keeley Hawes, Ann Dowd, Sam Riley & Ben Crompton Join Ben Wheatley’s Netflix Feature ‘Rebecca’
* ↑ Sneider, Jeff. «Armie Hammer and Lily James Get Gothic in First Images from Ben Wheatley’s ‘Rebecca’», 31-07-2020. [Consulta: 31 juliol 2020].
# Reinach

Reinach és un municipi del cantó de Basilea-Camp (Suïssa), situat al districte d'Arlesheim. Limita al nord amb les comunes d'Oberwil, Bottmingen, Basilea (cantó de Basilea-Ciutat) i Münchenstein, a l'est amb Arlesheim, al sud amb Aesch i Dornach (cantó de Solothurn), i a l'oest amb Therwil.

## Ciutats agermanades

* Ostfildern.

## Referències

* ↑ Office fédéral de la statistique. «Liste officielle des communes de la Suisse» (en francès), 1 de gener de 2009. [Consulta: 6 juny].

## Enllaços externs

* Lloc web oficial de la comuna de Reinach
* Pàgina de Reinach al portal de Basilea-Camp Arxivat 2009-02-07 a Wayback Machine.
* Web oficial del municipi